**H O T Ă R Î R E**

**privind aprobarea componenței nominale a părții moldave a Comitetului Mixt constituit în temeiul Acordului de Comerț Liber între Republica Moldova și Republica Turcia**

**nr.\_\_\_din \_\_\_\_2016**

În scopul implementării Articolului 27 din Acordul de Comerț Liber între Republica Moldova și Republica Turcia, semnat la data de 11 septembrie 2014, ratificat prin Legea nr. 49 din 31 martie 2016 (Monitorul Oficial al Republicii Moldova, 2016, nr. 114-122, art. 227) și intrat în vigoare la data de 1 noiembrie 2016,

Guvernul **HOTĂRĂŞTE:**

**1.** Se aprobă, conform anexei, componența nominală a părții moldave a Comitetului Mixt constituit în temeiul Acordului de Comerț Liber între Republica Moldova și Republica Turcia .

**2.** Se stabilește că, în caz de eliberare a membrilor Comitetului din funcțiile deținute, atribuțiile lor în cadrul acestuia vor fi exercitate de persoanele nou-desemnate în posturile respective, fără emiterea unei noi hotărâri de Guvern.

**3.** Se împuternicește președintele Părții moldave a Comitetului, cu dreptul de a semna decizii și recomandări ale Comitetului/adoptate de către Comitet, iar în lipsa președintelui Părții moldovenești a Comitetului, deciziile și recomandările vor fi semnate de către vicepreședintele desemnat.

**5.** Controlul asupra executării prezentei hotărâri se pune în sarcina Ministerului Economiei.

**PRIM-MINISTRU**

Contrasemnează:

|  |  |
| --- | --- |
| **Viceprim-ministru,**  **ministrul economiei** | **Octavian CALMÎC** |
| **Viceprim-ministru,**  **ministrul afacerilor externe și integrării europene** | **Andrei GALBUR** |
| **Ministrul Agriculturii și Industriei Alimentare** | **Eduard GRAMA** |
| **Ministrul Finanțelor** | **Octavian ARMAȘU** |

*Anexa 1*

*la Hotărîrea Guvernului*

*nr. din decembrie 2016*

**COMPONENŢA NOMINALĂ**

**a părţii moldoveneşti a Comitetului Mixt constituit în temeiul Acordului de Comerț Liber între Republica Moldova și Republica Turcia**

|  |  |
| --- | --- |
| Octavian CALMÎC | Viceprim-ministru, ministrul Economiei, președinte |
| Mihaela GORBAN | Șef, Direcția Generală Cooperare Economică Internațională, vicepreședinte |
| Vasile LUCA | Viceministru al Agriculturii și Industriei Alimentare, membru |
| Alesea BOGHIU | Șef, Direcția Legislație Impozite Indirecte și Vamală, Ministerul Finanțelor, membru |
| Natalia CIUMACENCO | Șef, Direcția Valoarea în Vamă și Clasificarea Mărfurilor, Serviciul Vamal, membru |

**NOTĂ INFORMATIVĂ**

**pe marginea proiectului de hotărîre de Guvern privind aprobarea componenței nominale a părții moldave a Comitetului Mixt constituit în temeiul Acordului de Comerț Liber între Republica Moldova și Republica**

Acordul de Comerț Liber între Republica Moldova și Republica Turcia a fost semnat la data de 11 septembrie 2014, a fost ratificat prin Legea nr. 49 din 31 martie 2016 și a intrat în vigoare la data de 1 noiembrie 2016 pentru ambele Părți. Prin urmare, în temeiul Articolului 2 din Legea nr. 49 din 31 martie 2016, Guvernul urmează să întreprindă măsurile necesare pentru realizarea prevederilor Acordului menționat.

Potrivit prevederilor Acordului, Comitetul Mixt este responsabil de administrarea prezentului Acord şi asigură punerea în aplicare eficientă a dispozițiilor acestuia. Totodată, Comitetul Mixt îşi adoptă propriul regulament de procedură *(se anexează).*

Reieșind Articolul 27.1 din Acord, fiecare Parte va fi reprezentată în Comitetul Mixt de către oficialii săi superiori sau de persoane împuternicite de către aceștia. În acest context, a fost elaborat prezentul proiect al hotărîrii de Guvern prin intermediul căruia sunt investiți reprezentanți din partea Ministerului Economiei *(președintele și vicepreședintele)*, precum și reprezentanți din alte instituții responsabile de implementarea Acordului cu statut de membru al Comitetului Mixt din partea Republicii Moldova și care vor avea împuterniciri să semneze deciziile și recomandările Comitetului în numele Republicii Moldova *(președintele și în lipsa președintelui deciziile și recomandările vor fi semnate de către vicepreședintele desemnat)*.

*Aspectul normativ.* Adoptarea proiectului de hotărîre nu necesită operarea anumitor modificări în legislaţia în vigoare.

*Aspectul organizatoric:* Adoptarea acestui proiect de hotărîre nu implică crearea de noi structuri specializate pentru realizarea prevederilor din proiectul dat.

*Aspectul financiar şi economic*. Adoptarea acestui proiect nu va implica cheltuieli financiare suplimentare.

Reieşind din cele menţionate, Ministerul Economiei prezintă spre examinare şi aprobare proiectul hotărârii Guvernului privind aprobarea componenței nominale a părții moldave a Comitetului Mixt constituit în temeiul Acordului de Comerț Liber între Republica Moldova și Republica Turcia

|  |  |
| --- | --- |
| **Viceprim-ministru,**  **ministru** | **Octavian CALMÎC** |

*Ex. Marina Chițanu*

*Tel. 250 608*